pythainlp/thai-wiki-dataset-v3 huggingface dataset:
วัดนาหนอง (จังหวัดราชบุรี)

วัดนาหนอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนแร่ อำเภอเมืองราชบุรี จังหวัดราชบุรี
วัดนาหนองตั้งเมื่อ พ.ศ. 2420 ได้รับพระราชทานวิสุงคามสีมาเมื่อวันที่ 12 กันยายน พ.ศ. 2466 แต่เดิมพื้นที่ตั้งวัดเป็น ป่ารกไม่มีผู้คนอาศัย ชาวบ้านที่บ้านใหญ่อ่างทองอาศัยอยู่หนาแน่น จึงได้มีการอพยพมาจับจองที่ดินและตั้งหลักปักฐานทำกิน กลายเป็นหมู่บ้านใหม่ เรียกว่า บ้านนาหนอง โดยนายหล้า และนายตัน หัวหน้าหมู่บ้านได้ชักชวนชาวบ้านสร้างวัด พร้อมทั้งอาราธนาหลวงพ่อมี จากวัดใหญ่อ่างทองมาช่วยกันก่อสร้างวัดและตั้งชื่อตามหมู่บ้าน
อาคารเสนาสนะที่สำคัญ ได้แก่ อุโบสถ กว้าง 12 เมตร ยาว 26 เมตร สร้างเมื่อ พ.ศ. 2468 เป็นอาคารคอนกรีตทรงไทย ศาลาการเปรียญ กว้าง 18 เมตร ยาว 23 เมตร สร้างเมื่อ พ.ศ. 2454 เป็นอาคารคอนกรีตและไม้ หอสวดมนต์ กว้าง 13 เมตร ยาว 30 เมตร สร้างเมื่อ พ.ศ. 2517 เป็นอาคารไม้มุงกระเบื้องลอนคู่ กุฏิสงฆ์ 4 หลัง เป็นอาคารไม้ 1 หลัง ครึ่งตึกครึ่งไม้ 3 หลัง ศาลาอเนกประสงค์ สร้างเมื่อ พ.ศ. 2542 เป็นอาคารไม้ ภายในวัดยังมีรพิพิธภัณฑ์เก็บวัตถุของเก่าชาวไทยวน ศูนย์หัตถกรรมทอผ้าพื้นบ้าน ปูชนียวัตถุที่สำคัญ ได้แก่ พระประธานในอุโบสถ พระพุทธชินราชจำลอง ขนาดหน้าตักกว้าง 2 เมตร สร้างเมื่อ พ.ศ. 2468 มณฑปบนยอดเขาติดกับวัด สร้างเมื่อ พ.ศ. 2481
==อ้างอิง==
นาหนอง
โบราณสถานในจังหวัดราชบุรี
Loxostylis

Loxostylis เป็นสกุลของพืชดอกที่อยู่ในวงศ์ Anacardiaceae.
มีเพียงสปีชีส์เดียวคือ  Loxostylis alata. ในภาษาอังกฤษ สปีชีส์นี้ตามด้วย ชื่อสามัญ tar wood มีการเจริญเติบโต  ตนเอง และเป็น ไม้ยืนต้น.
ถิ่นกำเนิดของมันคือ แอฟริกาใต้
== อ้างอิง ==
พืชดอก
Kalinia

Kalinia เป็นสกุลของพืชดอกที่อยู่ในวงศ์ Poaceae.
ถิ่นกำเนิดของมันคือ ทางตะวันตกเฉียงใต้ของสหรัฐอเมริกาถึงเม็กซิโก
สปีชีส์ในสกุล ได้แก่:
Kalinia obtusiflora (E.Fourn.) H.L.Bell & Columbus
== อ้างอิง ==
พืชดอก
Dobera

Dobera เป็นสกุลของพืชดอกที่อยู่ในวงศ์ Salvadoraceae.
ถิ่นกำเนิดของมันคือ เอริเทรียถึงโมซัมบิก คาบสมุทรอาหรับ อินเดียตะวันตก
สปีชีส์ในสกุล ได้แก่:
Dobera glabra 
Dobera loranthifolia 
== อ้างอิง ==
พืชดอก
Leucosyke

Leucosyke เป็นสกุลของพืชดอกที่อยู่ในวงศ์ Urticaceae.
ถิ่นกำเนิดของมันคือ เอเชียเขตร้อนและกึ่งเขตร้อนไปจนถึงแปซิฟิกใต้
สปีชีส์ในสกุล ได้แก่:
Leucosyke arcuatovenosa 
Leucosyke aspera 
Leucosyke benguetensis 
Leucosyke bornensis 
Leucosyke brunnescens 
Leucosyke buderi 
Leucosyke capitellata 
Leucosyke caudata 
Leucosyke celebica 
Leucosyke clemensii 
Leucosyke corymbulosa 
Leucosyke elmeri 
Leucosyke forbesii 
Leucosyke hispidissima 
Leucosyke javanica 
Leucosyke kjellbergii 
Leucosyke media 
== อ้างอิง ==
พืชดอก
Lelya

Lelya เป็นสกุลของพืชดอกที่อยู่ในวงศ์ Rubiaceae. มีเพียงสปีชีส์เดียวคือ Lelya osteocarpa Bremek. 
ถิ่นกำเนิดของมันคือ แอฟริกาเขตร้อน พบในแองโกลา มาลาวี ไนจีเรีย แทนซาเนีย แซมเบีย และไซร์
== อ้างอิง ==
พืชดอก
วัดบัวงาม (อำเภอดำเนินสะดวก)

วัดบัวงาม เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลบัวงาม อำเภอดำเนินสะดวก จังหวัดราชบุรี ปัจจุบันมีพระครูศรีปทุมาภรณ์ (นพพร นววโร ป.ธ.6) เป็นเจ้าอาวาส
วัดบัวงามตั้งวัดเมื่อ พ.ศ. 2442 เดิมชื่อ วัดบัวลอย เนื่องจากภูมิประเทศเป็นที่ราบลุ่ม เมื่อถึงช่วงน้ำหลาก น้ำจะท่วมขังและมีต้นบัวเกิดขึ้นมากมาย ได้รับพระราชทานวิสุงคามสีมาเมื่อ พ.ศ. 2496 เริ่มตั้งเป็นวัดขึ้นโดยการนำของผู้ใหญ่สี  จันทสมา ได้ชักชวนให้เหตุผลกับนายกลีบ เจริญภักดี กับ นายทองดี พวงสุข ได้ร่วมกันสละที่ดินจำนวน 14 ไร่ 70 วา ไว้เป็นที่ธรณีสงฆ์แล้วร่วมกันจัดสร้างวัดขึ้น เมื่อปี พ.ศ. 2442 โดยอาราธนาพระอาจารย์หน่าย เขมวโร จากวัดดอนคลังมาเป็นประธานดำเนินการจัดสร้างวัด ใช้ชื่อวัดว่า "วัดบัวลอย" ต่อมาราว พ.ศ. 2451–2459 สมัยเจ้าอาวาสรูปที่ 3 พระอธิการเสาร์ สมโณ และขุนขจิต บัวงาม (ย้อย แสงอากาศ) กำนันตำบลบัวงาม ร่วมกับชาวบ้านได้ร้องเรียนให้ทางราชการโอนที่ดิน ที่ตั้งวัดบัวลอยนี้ มาขึ้นอยู่ในเขต ตำบลบัวงาม พร้อมเปลี่ยนชื่อวัดมาเป็น "วัดบัวงาม" ภายหลังวัดได้รับยกฐานะเป็นพระอารามหลวงเมื่อวันที่ 22 มีนาคม พ.ศ. 2536
อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2496 บานประตูหน้าต่างอุโบสถเป็นลายรดน้ำ หน้าบันลายไทย ภายในประดิษฐานพระประธานสันนิษฐานว่าเป็นพระพุทธรูปที่สร้างในสมัยรัชกาลที่ 4 ศาลาการเปรียญทรงไทยประยุกต์ หอสวดมนต์ กุฏิสงฆ์ วิหารเป็นอาคารไม้ประดิษฐานพระพุทธรูปศิลาแลง ได้อัญเชิญมาจากวัดหันตรา จังหวัดพระนครศรีอยุธยา นามว่า หลวงพ่อพระพุทธญาณศรีอยุธยา ศาลาอเนกประสงค์ ศาลาบำเพ็ญกุศล และหอระฆัง
==อ้างอิง==
บัวงาม
บัวงาม
ยอดนักสืบจิ๋วโคนัน: ห้าพยัคฆ์นักเรียนตํารวจ

ยอดนักสืบจิ๋วโคนัน: ห้าพยัคฆ์นักเรียนตำรวจ  เป็นซีรีส์มังงะญี่ปุ่น เขียนเรื่องและวาดภาพโดยทากาฮิโระ อาราอิ เป็นการ์ตูนภาคแยกและพรีเควลของมังงะ ยอดนักสืบจิ๋วโคนัน ผลงานของโกโช อาโอยามะ โดยอาโอยามะได้ร่วมดูแลเนื้อเรื่อง ตีพิมพ์ในนิตยสารโชเน็งซันเดย์รายสัปดาห์ของสำนักพิมพ์โชงากูกังตั้งแต่เดือนตุลาคม พ.ศ. 2562 ถึงเดือนพฤศจิกายน พ.ศ. 2563 และรวบรวมตีพิมพ์เป็นหนังสือการ์ตูนรวมเล่ม (ทังโกบง) 2 เล่ม ได้รับการดัดแปลงเป็นซีรีส์อนิเมะโทรทัศน์โดยสตูดิโอทีเอ็มเอสเอ็นเตอร์เทนเมนต์ เริ่มออกอากาศในเดือนธันวาคม พ.ศ. 2564
==ตัวละคร==
==ตอน==
===อนิเมะ===
==อ้างอิง==
==แหล่งข้อมูลอื่น==
ยอดนักสืบจิ๋วโคนัน: ห้าพยัคฆ์นักเรียนตำรวจ ที่ Web Sunday 
เว็บไซต์ทางการของอนิเมะ ยอดนักสืบจิ๋วโคนัน: ห้าพยัคฆ์นักเรียนตำรวจ ที่ YTV 
มังงะที่ตีพิมพ์ในปี พ.ศ. 2562
อนิเมะที่ออกฉายในปี พ.ศ. 2564
ยอดนักสืบจิ๋วโคนัน
การ์ตูนญี่ปุ่นแนวโชเน็ง
ทีเอ็มเอสเอ็นเตอร์เทนเมนต์
ตอนของยอดนักสืบจิ๋วโคนัน (แอนิเมชัน)
หนังสือการ์ตูนภาคแยก
ตัวละครที่เป็นตำรวจ
ตัวละครกลุ่มห้า
โรงเรียนในวรรณกรรม
วิบูลย์กิจ
ซิมซิตี 64

ซิมซิตี 64 (; SimCity 64) เป็นวิดีโอเกมแนวสร้างเมืองที่พัฒนาโดยบริษัทฮาลแลบบราโทรี จำหน่ายโดยนินเท็นโด ออกจำหน่ายสำหรับนินเท็นโด 64 โดยเล่นคู่กับนินเท็นโด 64ดีดี ซึ่งเป็นอุปกรณ์เสริมที่อ่านแผ่นดิสก์ ตัวเกมจำหน่ายในวันที่ 28 กุมภาพันธ์ พ.ศ. 2543 เฉพาะในประเทศญี่ปุ่นเท่านั้น เป็นเกม ซิมซิตี เกมแรกที่ถูกพัฒนาโดยบริษัทญี่ปุ่น ซึ่งปกติจะเป็นผู้พัฒนาอเมริกันโดยบริษัทแมกซิส และเป็นเกมแรกของ ซิมซิตี ที่ถูกพัฒนาในรูปแบบสามมิติ ลักษณะเกมได้ต้นแบบพื้นฐานมาจากเกม ซิมซิตี 2000 โดยเพิ่มการดูเมืองในเวลากลางคืนและการสัญจรในเมืองในระดับคนเดินถนนได้ ซึ่งโครงสร้างพื้นฐานมาจากญี่ปุ่น รวมถึงค่าเงินที่ปรากฎในตัวเกมจะเป็นสกุลเงินญี่ปุ่น
== อ้างอิง ==
วิดีโอเกมที่ออกวางจำหน่ายในปี พ.ศ. 2543
เกมสร้างเมือง
*
เกมสำหรับนินเท็นโด 64
วิดีโอเกมที่พัฒนาขึ้นในประเทศญี่ปุ่น
เตตราแกรมมาทอน

เตตราแกรมมาทอน (Tetragrammaton; ) หรือ เตตราแกรม (Tetragram จากภาษากรีกว่า τετραγράμματον หมายถึง "[ประกอบด้วย] 4 ตัวอักษร") เป็นอักษรฮีบรู 4 ตัวอักษรที่รวมกันเป็น  (ทับศัพท์เป็น ยฮวฮ) พระนามของพระเจ้าประจำชาติอิสราเอล โดย 4 อักษรนี้ เรียงจากขวาไปซ้ายเป็น ย้อด, เฮ, วาว และเฮ ในขณะที่ไม่มีความเห็นเป็นเอกฉันท์เกี่ยวกับโครงสร้างและนิรุกติศาสตร์ของพระนามนี้ รูปยาห์เวห์กลายเป็นที่ยอมรับในระดับสากลเกือบทั้งหมด
คัมภีร์โทราห์กับส่วนอื่นของคัมภีร์ฮีบรูมีพระนามภาษาฮีบรูทั้งหมด ยกเว้นหนังสือเอสเธอร์, หนังสือปัญญาจารย์ และยอดบทเพลงของซาโลมอน (อาจปรากฏในโองการที่ 8:6) ชาวยิวที่ช่างสังเกตุและผู้ที่ดำเนินตามธรรมเนียมทาลมุดจะไม่อ่านคำว่า  หรืออ่านด้วยรูปแบบอื่นเช่น ยาห์เวห์ หรือ เยโฮวาห์ แต่พวกเขาจะใช้คำอื่นแทน เช่นอาโดนาย ("พระเจ้าของข้า") หรือเอโลฮิม ( แต่ระบุเป็นเอกพจน์ถ้าหมายถึง "พระเจ้า") ในบทสวด หรือฮาเช็ม ("พระนามนั้น") ในบทสนทนาทุกวัน
== 4 ตัวอักษร ==
ตัวอักษรอ่านจากขวาไปซ้าย (ในภาษาฮีบรูไบเบิล) เป็นไปตามนี้:
==ดูเพิ่ม==
อัลลอฮ์ (ศัพท์ภาษาอาหรับที่แปลว่าพระเจ้า)
เราเป็นผู้ซึ่งเราเป็น
พระนามของพระเจ้า
พระนามและตำแหน่งของพระเจ้าในพันธสัญญาใหม่
== อ้างอิง ==
===ข้อมูล===
, reprinted in 
 
พระยาห์เวห์
วันบรรลุนิติภาวะ

วันบรรลุนิติภาวะ  เป็นวันที่จัดขึ้นในทุก ๆ วันจันทร์ที่สองของเดือนมกราคมของทุกปีเพื่อเป็นการเฉลิมฉลองและการให้กำลังใจของผู้ที่ก้าวเข้าสู่วัย 20 ปีบริบูรณ์ทั่วประเทศ นอกจากนี้ยังเป็นโอกาสที่ดีในการพบปะพูดคุยกับเพื่อน ๆ ของพวกเขาที่อยู่ในเมืองเดียวกัน ต่อมาในวันที่ 13 มิถุนายน 2018 รัฐสภาญี่ปุ่นได้เห็นชอบร่างแก้ไขประมวลกฎหมายแพ่งและพาณิชย์ ซึ่งได้เปลี่ยนแปลงความหมายของคำว่า "ผู้บรรลุนิติภาวะ" ว่าเป็นผู้ที่มีอายุ 18 ปีขึ้นไป นับว่าเป็นการแก้ไขประมวลกฎหมายแพ่งและพาณิชย์เป็นครั้งแรกตั้งแต่การประกาศใช้ในปี 1876 โดยร่างแก้ไขดังกล่าวจะถูกบังคับใช้ในวันที่ 1 เมษายน 2022 แต่ถึงแม้จะเป็นเช่นนั้น อายุของผู้ที่สามารถเข้าร่วมในงานวันบรรลุนิติภาวะยังคงไว้ที่อายุ 20 ปี
== ประวัติ ==
พิธีการก้าวผ่านวัยในประเทศญี่ปุ่นได้เริ่มมาตั้งแต่ยุคเอโดะ ในสมัยนั้นเรียกพิธีดังกล่าวว่า "เก็มปูกุ " โดยเด็กชายที่มีอายุตั้งแต่ 13 ถึง 17 ปี ที่ส่วนใหญ่จะกระทำเพียงแค่ในตระกูลซามูไรเท่านั้น โดยเด็กชายเหล่านั้นจะต้องโกนผม รับดาบประจำตัวของตน และเข้ารับการฝึกฝนอย่างซามูไร เช่น ยาบูซาเมะ (การยิงธนูบนหลังม้า), อินูโอโมโนะ (การยิงสุนัขบนหลังม้าโดยใช้ลูกธนูให้น้อยที่สุด) หรือการฟันดาบ เพื่อเป็นแสดงถึงการละทิ้งวัยเด็กและการก้าวข้ามเป็นผู้ใหญ่ ก่อนที่จะมีการกำหนดวันบรรลุนิติภาวะอย่างเป็นทางการในปี 1948 โดยกำหนดให้เป็นวันที่ 15 มกราคมของทุกปี ก่อนที่จะเปลี่ยนเป็นวันจันทร์ที่สองของเดือนมกราคมของทุกปีในปี 2000 เป็นต้นมา
== พิธีบรรลุนิติภาวะ ==

สำนักงานเมืองต่าง ๆ จะเชิญผู้ที่มีอายุครบ 20 ปีบริบูรณ์ในปีนั้น ๆ เข้าร่วมในพิธีตามสถานที่และเวลา (ส่วนใหญ่จะเป็นช่วงเช้า) ที่สำนักงานเมืองได้กำหนดไว้ โดยส่วนใหญ่แล้วจะเป็นตามหอประชุมประจำจังหวัด หรือในบางกรณีอาจมีการกำหนดไว้เป็นที่อื่น เช่น โตเกียวดิสนีย์แลนด์สำหรับผู้ที่อาศัยอยู่ในเมืองอูรายาซุ จังหวัดชิบะ หรือ ด้านหน้าท่าอากาศยานนานาชาตินาริตะในเมืองนาริตะ ทั้งนี้ยังเชิญนักศึกษาชาวต่างชาติที่อาศัยอยู่ในเมืองนั้น ๆ มาร่วมพิธีอีกด้วย ในงานพิธีบรรลุนิติภาวะ  ข้าราชการประจำเมืองจะกล่าวให้โอวาส มอบประกาศนียบัตรและของขวัญแก่ผู้ที่เข้าร่วมในพิธีบรรลุนิติภาวะ
ผู้เข้าร่วมงานที่เป็นผู้หญิงมักนิยมจะสวมกิโมโนแบบพิเศษที่เรียกว่า ฟูริโซเดะ ซึ่งนับว่าเป็นกิโมโนที่เป็นทางการที่สุดสำหรับหญิงโสดและจะสวมได้ก็ต่อเมื่อบรรลุนิติภาวะแล้วเท่านั้น นอกจากนี้ยังสื่อถึงความเป็นผู้ใหญ่และพร้อมที่จะแต่งงาน ส่วนผู้ชายจะสวมฮากามะหรือเสื้อสูทแบบตะวันตก หลังพิธีบรรลุนิติภาวะเสร็จสิ้น ผู้เข้าร่วมพิธีมักจะเดินทางต่อไปวัด ศาลเจ้า หรือดื่มสังสรรค์ต่อในช่วงกลางคืน ซึ่งทำให้ในวันบรรลุนิติภาวะมีการทะเลาะวิวาทกันในหลายพื้นที่ทั้งในระหว่างพิธีและหลังพิธี
แม้ว่าตั้งแต่วันที่ 1 เมษายน 2022 เป็นต้นไป อายุของผู้บรรลุนิติภาวะได้รับการปรับเปลี่ยนลดลงจาก 20 ปี เป็น 18 ปี จากร่างแก้ไขประมวลกฎหมายแพ่งและพาณิชย์ในปี 2018 ทำให้ผู้ที่มีอายุ 18 ปีสามารถใช้สิทธิในการเลือกตั้ง หรือแต่งงานได้ แต่ข้อบังคับในการซื้อหรือดื่มเครื่องดื่มแอลกอฮอล์ที่อนุญาตให้บุคคลที่มีอายุตั้งแต่ 20 ปียังคงไม่เปลี่ยนแปลง ซึ่งสร้างข้อโต้เถียงในหมู่ประชาชน นอกจากนี้ ยังคงมีการถกเถียงกันในหลักเกณฑ์การเข้าร่วมในพิธีบรรลุนิติภาวะ ว่าจะยังคงไว้ที่ 20 ปี หรือจะลดลงมาเป็น 18 ปีตามประมวลกฎหมายฯ ใหม่ ส่วนหนึ่งกล่าวว่าอาจเป็นการสร้างภาระให้กับผู้ปกครองของเขา ในค่าใช้จ่ายทั้งการศึกษาในมหาวิทยาลัยและค่าใช้จ่ายในชุดฟูริโซเดะซึ่งมีราคาที่สูง อีกทั้งยังต้องเตรียมสอบเข้ามหาวิทยาลัยในช่วงเดือนมกราคมอีกด้วย และยังมีบางส่วนที่คิดว่าพิธีบรรลุนิติภาวะควรถูกยกเลิกด้วยเช่นกัน
== อ้างอิง ==
วันหยุดในญี่ปุ่น
วัฒนธรรมญี่ปุ่น
เจเนอเรชันส์ฟรอมเอ็กไซล์ไทรบ์

เจเนอเรชันส์ฟรอมเอ็กไซล์ไทรบ์ (ジェネレーションズ・フロム・エグザイル・トライブ; GENERATIONS from EXILE TRIBE) หรือรู้จักในชื่อ เจเนอเรชันส์ (Generations) เป็นวงบอยแบนด์สัญชาติญี่ปุ่น มีสมาชิก 7 คน ก่อตั้งและบริหารโดยสังกัดแอลดีเอช วงได้เป็นส่วนหนึ่งของวงเอ็กไซล์ไทรบ์ ที่เกี่ยวข้องกับ เอ็กไซล์ และเซ็นสัญญากับค่ายเพลงย่อยริธึมโซนของค่ายเอเว็กซ์กรุป เจเนอเรชันส์เปิดตัวเมื่อวันที่ 21 พฤศจิกายน ค.ศ. 2012
== สมาชิก ==
== ผลงานเพลง ==
===ซิงเกิล===
===ซิงเกิลดิจิทัล===
===ซิงเกิลอื่นๆ===
===อัลบั้ม===
====สตูดิโออัลบั้ม====
====อีพี====
====อัลบั้มรวมเพลง====
===อัลบั้มการแสดงสด===
===ดีวีดี===
===การทำงานร่วมกัน===
===หนังสือภาพ===
==การแสดงสด==
===ฐานะวงหลัก===
===ฐานะวงเข้าร่วม===
===ฐานะวงสนับสนุน===
==รางวัล==
== อ้างอิง ==
== แหล่งข้อมูลอื่น ==
GENERATIONS from EXILE TRIBE - เว็บไซต์ทางการ (ภาษาญี่ปุ่น)
GENERATIONS from EXILE TRIBE - เว็บไซต์ทางการ (ภาษาอังกฤษ)
GENERATIONS_official TikTok 
EXILE TRIBE FAMILY -EXILE TRIBE OFFICIAL FAN CLUB-
ศิลปินสังกัดเอเว็กซ์กรุป
ศิลปินสังกัดแอลดีเอช
กลุ่มดนตรีสัญชาติญี่ปุ่น
บอยแบนด์ญี่ปุ่น
กลุ่มดนตรีที่ก่อตั้งในปี พ.ศ. 2554
โปเกมอน สแนป

โปเกมอน สแนป (; Pokémon Snap) เป็นวิดีโอเกมแนวยิงมุมมองบุคคลที่หนึ่งและถ่ายรูปที่พัฒนาโดยบริษัทฮาลแลบบราโทรี จำหน่ายโดยนินเท็นโด ออกจำหน่ายสำหรับนินเท็นโด 64 ในประเทศญี่ปุ่นในวันที่ 21 มีนาคม พ.ศ. 2542 ในอเมริกาเหนือในวันที่ 26 กรกฎาคม พ.ศ. 2542 ในออสตราเลเซียในวันที่ 23 มีนาคม พ.ศ. 2543 และ ในยุโรปในวันที่15 กันยายน พ.ศ. 2543 เดิมทีในช่วงพัฒนาเกมโปเกมอน สแนป จะออกจำหน่ายในรูปแบบนินเท็นโด 64ดีดี ซึ่งเป็นอุปกรณ์เสริมที่อ่านแผ่นดิสก์ แต่ต้องถูกยกเลิกไปเนื่องมาจาก พัฒนาอุปกรณ์เสริมความล่าช้าหลายครั้ง สุดท้ายย้ายพัฒนาในรูปแบบตลับเกม ส่วนตัวละครผู้เล่นรับบทเป็นช่างภาพโปเกมอนเราถ่ายรูปโปเกมอน 63สายพันธุ์ ส่งภาพไปให้ ดร.โอคิโดะ จะประเมินภาพคะแนนให้ สามารถทำสติกเกอร์ได้นำเอาตลับเกมที่ร้าน บล็อกบัสเตอร์ และ ลอว์สัน
ภาคต่อ นิวโปเกมอน สแนป ได้รับการประกาศในปีพ.ศ. 2563 และวางจำหน่ายสำหรับนินเท็นโด สวิตช์ ในวันที่ 30 เมษายน พ.ศ. 2564
== อ้างอิง ==
== แหล่งข้อมูลอื่น ==
วิดีโอเกมที่ออกวางจำหน่ายในปี พ.ศ. 2542
เกมผลิตโดยฮาลแลบบราโทรี
เกมสำหรับนินเท็นโด 64
วิดีโอเกมที่พัฒนาขึ้นในประเทศญี่ปุ่น
กระดูกเสี่ยงทาย

กระดูกเสี่ยงทาย (t=甲骨|p=jiǎgǔ) เป็นชิ้นส่วนกระดูกสะบักวัวและกระดองท้องเต่าที่ใช้ในการทำนายด้วยไฟ สมัยราชวงศ์ชางของจีน ประมาณ 1600–1046 ปีก่อนคริสตกาล
แม้กระดูกเสี่ยงทายมีที่มาจากราชวงศ์ชาง แต่มีการขุดพบกระดองเต่าที่มีตัวหนังสือภาพจากยุคหินใหม่ที่แหล่งโบราณคดีเจียหู มณฑลเหอหนาน อายุราว 6600–6200 ปีก่อนคริสตกาล ตัวหนังสือภาพเหล่านี้มีลักษณะคล้ายอักษรจีนยุคหลัง และเชื่อว่าพัฒนาต่อมาเป็นการทำนายอันซับซ้อนในปลายราชวงศ์ชาง (1250–1046 ปีก่อนคริสตกาล) กระดูกและกระดองที่ใช้ในการทำนายจะถูกเตรียมด้วยการเลื่อยเป็นชิ้นและขัดให้ผิวเรียบ ผู้ทำนายจะตั้งคำถามต่อเทพเจ้าเกี่ยวกับสภาพอากาศในอนาคต การเพาะปลูก ชะตาพระราชวงศ์ ปฏิบัติการทางทหาร และอื่น ๆ โดยคำถามเหล่านี้จะถูกจารเป็นอักษรกระดูกเสี่ยงทายบนกระดูกและกระดองด้วยโลหะแหลม ก่อนนำไปเผาไฟจนกระทั่งกระดูกและกระดองแตก จากนั้นผู้ทำนายจะตีความรูปแบบการแตกแล้วเขียนคำทำนายลงบนชิ้นส่วน การบันทึกข้อความบนกระดูกเสี่ยงทายมี 4 ขั้นตอน ได้แก่ ส่วนนำ (วันที่ ชื่อผู้ทำนาย และชื่อผู้ตั้งคำถาม), คำถาม (หัวข้อของคำถาม และคำถามเฉพาะ), คำทำนายที่ได้จากการตีความรอยแตก และการยืนยัน (การบันทึกสิ่งที่เกิดขึ้นหลังการทำนาย) อย่างไรก็ตามกระดูกที่มีบันทึกครบทั้ง 4 ขั้นตอนพบได้ยาก กระดูกส่วนใหญ่ที่พบมักมีเพียงส่วนนำ คำถาม และคำทำนาย การทำนายโดยใช้กระดูกเผาไฟสืบทอดต่อมาในราชวงศ์โจว แต่การจารึกคำถามและคำทำนายถูกแทนที่ด้วยการวาดด้วยพู่กันและหมึกซินนาบาร์ ทำให้ข้อความลบเลือนเมื่อเวลาผ่านไป
กระดูกเสี่ยงทายเป็นคลังข้อมูลสำคัญแรกสุดของการเขียนภาษาจีนด้วยอักษรจีนยุคแรก ข้อความบนกระดูกเสี่ยงทายมีตัวอักษรที่แตกต่างกันราว 5,000 ตัวอักษร แม้จะมีเพียง 1,200 ตัวอักษรที่ได้รับการจำแนกอย่างชัดเจน กระดูกเสี่ยงทายให้ข้อมูลสำคัญช่วงปลายราชวงศ์ชาง และนักวิชาการจำลองลำดับราชวงศ์ชางจากข้อความบนกระดูกเหล่านี้ มีการขุดพบกระดูกเสี่ยงทายจากราชวงศ์ชางเป็นระยะ ๆ มาตั้งแต่สมัยราชวงศ์สุยและราชวงศ์ถัง และอาจพบครั้งแรกในสมัยราชวงศ์ฮั่น ล่วงถึงปลายคริสต์ศตวรรษที่ 19 หวัง อี้หรง ประธานสถาบันกัวจื่อเจี้ยนเป็นบุคคลแรกที่พบว่าอักษรกระดูกเสี่ยงทายเป็นรูปแบบการเขียนภาษาจีนยุคแรก ต่อมาในคริสต์ทศวรรษ 1910 เจมส์ เมลลอน เมนซีส์ มิชชันนารีชาวแคนาดาทำการถอดความหมาย และสรุปว่ากระดูกเสี่ยงทายเป็นบันทึกคำทำนายในสมัยราชวงศ์ชาง การค้นพบและการถอดความหมายกระดูกเสี่ยงทายช่วยยืนยันการมีอยู่ของราชวงศ์ชาง ซึ่งแต่เดิมเคยเป็นข้อถกเถียงในวงวิชาการ
== อ้างอิง ==
=== บรรณานุกรม ===
== แหล่งข้อมูลอื่น ==
Oracle bones, United College Library, Chinese University of Hong Kong. รวมชิ้นส่วนจารึก 45 ชิ้น
Oracle Bone Collection , Institute of History and Philology, Taipei City.
High-resolution digital images of oracle bones, Cambridge Digital Library.
Couling-Chalfant oracle bone collection 甲骨 (Or 7694/1506–2125), British Library.
Yīnxū shūqì 殷虛書契 โดย Luo Zhenyu – สิ่งสะสมของสำเนาหรือชิ้นส่วนกระดูกเสี่ยงทาย
Guījiǎ shòugǔ wénzì 龜甲獸骨文字 โดย Hayashi Taisuke – สิ่งสะสมของสำเนาอื่น
四方风 or Winds of the Four Directions World Digital Library. National Library of China.
Katherine Brunson, Zhipeng Li, Rowan Flad (4 เมษายน 2016). "Oracle Bones in East Asia". Open Context. .
โบราณคดีจีน
จารึกภาษาจีน
ราชวงศ์ชาง
สิ่งประดิษฐ์ของจีน
วัตถุที่ใช้ในการเสี่ยงทาย
สื่อการเขียน
การทัพอัลอันฟาล

การทัพอัลอันฟาล (حملة الأنفال; شاڵاوی ئەنفال) มีอีกชื่อว่า การสังหารหมู่อันฟาล หรือ การสังหารหมู่ชาวเคิร์ด เป็นปฏิบัติการปราบปรามการก่อกบฏแบบสังหารหมู่ที่ดำเนินการในอิรักสมัยบะอัษ ซึ่งทำให้มีชาวเคิร์ดในช่วงคริสต์ทศวรรษ 1980 เสียชีวิตระหว่าง 50,000 ถึง 182,000 คน ประกอบด้วยกองทัพอิรักที่นำโดยอะลี ฮัสซัน อัลมะญีด ตามคำสั่งของประธานาธิบดี ซัดดัม ฮุสเซน ต่อสู้กับชาวอิรักเคอร์ดิสถานในอิรักตอนเหนือในช่วงสุดท้ายของสงครามอิรัก–อิหร่าน จุดประสงค์ของการทัพนี้คือการกำจัดกลุ่มกบฏชาวเคิร์ดกับการแผลงเป็นอาหรับในเขตผู้ว่าการคีร์คูก
ชื่อของการทัพมาจากชื่อบทที่ 8 ในอัลกุรอาน (อัลอันฟาล) ซึ่งอดีตรัฐบาลบะอัษอิรักใช้เป็นชื่อรหัส (code name) กลุ่มการโจมตีอย่างเป็นระบบต่อนักรบชาวเคิร์ดในอิรักตอนเหนือช่วง ค.ศ. 1986 ถึง 1989 โดยอยู่ในช่วงสูงสุดใน ค.ศ. 1988 ประเทศที่ยอมรับให้การทัพนี้เป็นการสังหารหมู่คือประเทศสวีเดน, นอร์เวย์, เกาหลีใต้ และสหราชอาณาจักร
Autumn Cockrell-Abdullah นักวิจัยกล่าวว่าอันฟาลกลายเป็น "องค์ประกอบสำคัญของเอกลักษณ์ชาวเคิร์ด"
== ชื่อ ==
อัลอันฟาลเป็นซูเราะฮ์หรือบทที่ 8 ในอัลกุรอานที่กล่าวถึงชัยชนะของมุสลิม 313 คนต่อพวกนอกรีตเกือบ 900 คนในยุทธการที่บะดัร ค.ศ. 624 "อัลอันฟาล" มีความหมายตรงตัวว่า สิ่งที่ริบมาได้ (จากสงคราม) และถูกใช้พรรณาถึงการทัพที่มีการทำลายล้างและการปล้นสะดมตามคำสั่งของอะลี ฮัสซัน อัลมะญีดในการทำจัช (ผู้สมรู้ร่วมคิดชาวเคิร์ดกับบะอัษ ในภาษาเคิร์ด ) นั่นคือ การลักขโมยโค แกะ แพะ เงิน อาวุธ และแม้แต่ผู้หญิงถูกกฎหมาย
== อ้างอิง ==
36. ^Documenting the Kurdish Genocide – https://www.journalscene.com/article/20140131/SJ02/140139940/1048 . 31 January 2014
== แหล่งข้อมูลอื่น ==
Genocide in Iraq: The Anfal Campaign Against the Kurds, Human Rights Watch, July 1993
Whatever Happened To The Iraqi Kurds? Human Rights Watch, 1991
The Crimes of Saddam Hussein – 1988 The Anfal Campaign
การแผลงเป็นอาหรับ
การสังหารหมู่ในทวีปเอเชีย
การฆาตกรรมหมู่ในประเทศอิรัก
อาชญากรรมสงครามอิรัก
การฆาตกรรมหมู่ชาวเคิร์ด
ความขัดแย้งอิรัก–เคิร์ด
วันวสันตวิษุวัต

วันวสันตวิษุวัต  เป็นวันหยุดราชการในประเทศญี่ปุ่นและหนึ่งในช่วงระยะเวลา 7 วันที่เรียกว่า "ฮารุ โนะ ฮิกัง " ตรงกับวันที่ดวงอาทิตย์อยู่ในตำแหน่งตรงได้ฉากกับเส้นศูนย์สูตรของโลกพอดี โดยส่วนใหญ่จะอยู่ระหว่างช่วงวันที่ 20 และ 21 ของเดือนมีนาคมของทุกปี รัฐบาลญี่ปุ่นได้ประกาศให้วันวสันตวิษุวัติเป็นวันหยุดราชการแทนวัน "ชูกิ โคเรไซ (ญี่ปุ่น: 秋季皇霊祭; โรมาจิ: Shūki Koreisai)" ที่มีความเป็นศาสนาเสียมากกว่าเมื่อปี ค.ศ. 1948 และยังคงดำเนินอยู่จนถึงปัจจุบัน
ในวันดังกล่าว ตามความเชื่อของศาสนาพุทธ เมื่อเวลากลางวันและกลางคืนเท่ากัน พระพุทธเจ้าจะช่วยวิญญาณเร่ร่อนก้าวข้ามผ่านระหว่างโลกกับนิพพาน เพราะฉนั้น ครอบครัวในญี่ปุ่นจึงเดินทางมายังหลุมศพของบรรพบุรุษของตน ทำความสะอาดวางดอกไม้ และไหว้เพื่อเป็นการแสดงความเคารพหลุมศพ นอกจากนี้ยังถวายโบตาโมจิ ขนมที่ทำจากข้าวหวานและถั่วแดง เป็นความเชื่อที่ว่าหากทำเช่นนั้นแล้ว จะช่วยบรรพบุรุษก้าวข้ามไปสู่นิพพานได้
== อ้างอิง ==
วันหยุดในญี่ปุ่น
ความตกลงโดฮา

ความตกลงโดฮา (Doha Agreement) มีอีกชื่อว่า ความตกลงเพื่อนำสันติภาพสู่อัฟกานิสถาน (Agreement for Bringing Peace to Afghanistan) เป็นสนธิสัญญาสันติภาพที่ลงนามโดยสหรัฐกับกลุ่มตอลิบานในวันที่ 29 กุมภาพันธ์ พ.ศ. 2563 เพื่อยุติสงครามอัฟกานิสถาน โดยมีการลงนามในสนธิสัญญาความยาว 4 หน้า ที่เชอราตันแกรนด์โดฮาในกรุงโดฮา ประเทศกาตาร์ และเผยแพร่เอกสารลงในเว็บไซต์กระทรวงการต่างประเทศสหรัฐ
ความตกลงนี้มีเนื้อหาเกี่ยวกับการถอนทัพเนโททั้งหมดออกจากอัฟกานิสถานโดยแลกกับการที่ตอลิบานให้คำมั่นว่าจะไม่ให้อัลกออิดะฮ์เข้ามาปฏิบัติการในพื้นที่ที่อยู่ภายใต้การควบคุมของตอลิบาน รวมถึงการเจรจาที่ยังดำเนินอยู่ระหว่างตอลิบานกับรัฐบาลอัฟกานิสถาน สหรัฐตกลงที่จะถอนกำลังทหารจาก 13,000 นายให้เหลือ 8,600 นายภายใน 135 วัน (เมื่อถึงเดือนกรกฎาคม พ.ศ. 2563) ตามมาด้วยการถอนกำลังทั้งหมดภายใน 14 เดือน (เมื่อถึงวันที่ 1 พฤษภาคม พ.ศ. 2564) นอกจากนี้ สหรัฐจะปิดฐานทัพทหาร 5 แห่งภายใน 135 วัน และได้แสดงเจตจำนงที่จะยกเลิกการลงโทษทางเศรษฐกิจกับตอลิบานในวันที่ 27 สิงหาคม พ.ศ. 2563
ความตกลงนี้ได้รับการสนับสนุนจากจีน รัสเซีย และปากีสถาน และได้รับการรับรองอย่างเป็นเอกฉันท์จากคณะมนตรีความมั่นคงแห่งสหประชาชาติ แต่ไม่มีส่วนเกี่ยวข้องกับรัฐบาลอัฟกานิสถาน ส่วนอินเดียแสดงความยินดีกับความตกลงนี้
ถึงแม้จะมีการลงนามสนธิสัญญาสันติภาพแล้ว แต่ในภายหลังกลุ่มผู้ก่อการกบฏยังคงโจมตีกองกำลังความมั่นคงอัฟกานิสถาน ทำให้มีผู้เสียชีวิตพันกว่าคน อย่างไรก็ตาม การถอนกำลังทหารตามความตกลงยังคงดำเนินต่อไป เมื่อถึงเดือนมกราคม พ.ศ. 2564 เหลือทหารสหรัฐประจำการในอัฟกานิสถานเพียง 2,500 นาย และเนโทถอนทัพออกจนหมดเมื่อถึงช่วงปลายฤดูร้อนในปีนั้น สหรัฐถอนทหารโดยสมบูรณ์ในวันที่ 30 สิงหาคม พ.ศ. 2564 ซึ่งตรงกับช่วงที่ตอลิบานใช้กำลังยึดครองประเทศ
== ดูเพิ่ม ==
กระบวนการสันติภาพในประเทศอัฟกานิสถาน
การประชุมเจนีวา (พ.ศ. 2531)
ความตกลงสันติภาพปารีส
==อ้างอิง==
สนธิสัญญาของประเทศอัฟกานิสถาน
สนธิสัญญาทวิภาคีของสหรัฐ
สงครามในอัฟกานิสถาน (พ.ศ. 2544–2564)
ตอลิบาน
การดำรงตำแหน่งประธานาธิบดีของดอนัลด์ ทรัมป์
วันศารทวิษุวัต

วันศารทวิษุวัต  เป็นวันหยุดราชการในประเทศญี่ปุ่นและหนึ่งในช่วงระยะเวลา 7 วันที่เรียกว่า "อากิ โนะ ฮิกัง " ตรงกับวันที่ดวงอาทิตย์อยู่ในตำแหน่งตรงได้ฉากกับเส้นศูนย์สูตรของโลกพอดีในฤดูใบไม้ร่วง โดยส่วนใหญ่จะอยู่ระหว่างช่วงวันที่ 22 ถึง 24 ของเดือนกันยายนของทุกปี วันศารทวิษุวัตได้ถือปฏิบัติขึ้นภายหลังจากการบังคับใช้รัฐธรรมนูญหลังสงครามญี่ปุ่นเมื่อปี ค.ศ. 1947 และเพื่อทดแทนวัน "ชูกิ โคเรไซ " ที่มีความเป็นศาสนาเสียมากกว่า
ในวันดังกล่าว ตามความเชื่อของศาสนาพุทธ เมื่อเวลากลางวันและกลางคืนเท่ากัน พระพุทธเจ้าจะช่วยวิญญาณเร่ร่อนก้าวข้ามผ่านระหว่างโลกกับนิพพาน เพราะฉนั้น ครอบครัวในญี่ปุ่นจึงเดินทางมายังหลุมศพของบรรพบุรุษของตน ทำความสะอาดวางดอกไม้ และไหว้เพื่อเป็นการแสดงความเคารพหลุมศพ เป็นความเชื่อที่ว่าหากทำเช่นนั้นแล้ว จะช่วยบรรพบุรุษก้าวข้ามไปสู่นิพพานได้ นอกจากนี้ยังเชื่ออีกว่าวันศารทวิษุวัตเป็นช่วงเวลาที่แนวกั้นระหว่างโลกมนุษย์และสวรรค์บางที่สุด
== อ้างอิง ==
วันหยุดในญี่ปุ่น
ดรากอนด็อกมา

(Dragon's Dogma) เป็นวิดีโอเกมแนวแอ็กชันเล่นตามบทบาทเดินและฟัน  พัฒนาและจำหน่ายโดยแคปคอม วางจำหน่ายในปี 2012 สำหรับเพลย์สเตชัน 3 และ เอกซ์บอกซ์ 360 ตัวเกมยังมีเวอร์ชันปรับปรุงเพิ่มเติมในชื่อ ดรากอนด็อกมา: ดาร์กอาร์เชน วางจำหน่ายสำหรับเครื่องเล่นวิดีโอเกมคอนโซลเดิมของเกมในปี 2013 จากนั้นจึงมีการพอร์ตลงไมโครซอฟท์ วินโดวส์ ในปี 2016, เพลย์สเตชัน 4 และ เอกซ์บอกซ์วัน ในปี 2017 และ นินเท็นโด สวิตช์ ในปี 2019 ฉากของเกมตั้งอยู่ในโลกแห่งจินตนาการอันสูงส่งของ Gransys ซึ่งผู้เล่นจะสวมบทบาทเป็นตัวเอกของมนุษย์ที่ขนานนามว่าอาร์เชน ในการสืบเสาะเพื่อเอาชนะมังกรกรีโกรี ซึ่งกล่าวกันว่าเป็นผู้ประกาศจุดจบของโลกในขณะที่เปิดเผยแผนสมรู้ร่วมคิดที่ลึกยิ่งขึ้นไปพร้อมกัน
เอกสารการออกแบบสำหรับเกม ดรากอนด็อกมา ถูกเขียนขึ้นโดยผู้กำกับ Hideaki Itsuno ในปี 2000 ก่อนที่จะทำงานในการพัฒนาเกม เดวิลเมย์คราย 2 Itsuno ประสบความสำเร็จในการนำเสนอโปรเจ็กต์และเริ่มการพัฒนาในปี 2008 ทีมงานที่แข็งแกร่ง 150 คนได้รับแรงบันดาลใจจากเกมสวมบทบาทแบบตะวันตกทั้งเกม  อ็อบลิเวียน และ ฟาเบิล II เพลงที่แต่งโดย Tadayoshi Makino และรวมถึงผลงานจากนักแต่งเพลงชาวตะวันตก Inon Zur ถูกใช้ในวงออเคสตราเต็มรูปแบบและเน้นไปที่บรรยากาศ ดาร์กอาร์เชน ได้รับการออกแบบมาเพื่อรวมเอาคำติชมของแฟน ๆ และมอบประสบการณ์ที่สมบูรณ์สำหรับผู้เล่นทั้งหน้าเก่าและใหม่
ดรากอนด็อกมา เวอร์ชันดั้งเดิมได้รับคำชื่นชมจากนักวิจารณ์ โดยยกย่องรูปแบบการเล่นและระบบพาวน์ ในขณะที่การบรรยายมักถูกวิพากษ์วิจารณ์ว่ายังไม่เพียงพอ ส่วนเวอร์ชัน ดาร์กอาร์เชน ได้รับการยกย่องในด้านการปรับปรุงทางเทคนิคและเนื้อหาเพิ่มเติม ดรากอนด็อกมา เวอร์ชันดั้งเดิมทำยอดขายได้มากกว่าหนึ่งล้านชุดทั่วโลก และเวอร์ชัน ดาร์กอาร์เชน เองก็สามารถทำยอดขายในเชิงบวกเช่นกัน เกมออนไลน์ผู้เล่นจำนวนมากแบบเล่นตามบทบาทชื่อ ดรากอนด็อกมาออนไลน์ เปิดให้บริการเฉพาะในประเทศญี่ปุ่นในปี 2015
ตัวเกมยังได้รับการดัดแปลงเป็นออริจินัลเน็ตแอนิเมชัน ซึ่งได้เผยแพร่ทั่วโลกในวันที่ 17 กันยายน 2020 บนเน็ตฟลิกซ์
== หมายเหตุ ==
== อ้างอิง ==
วิดีโอเกมที่ออกวางจำหน่ายในปี พ.ศ. 2555
เกมสำหรับเพลย์สเตชัน 3‎
เกมสำหรับเพลย์สเตชัน 4
เกมสำหรับวินโดวส์‎
เกมสำหรับเอกซ์บอกซ์ 360
เกมสำหรับเอกซ์บอกซ์วัน
เกมสำหรับนินเท็นโดสวิตช์
วิดีโอเกมโอเพนเวิลด์
วิดีโอเกมแฟนตาซี
วิดีโอเกมเกี่ยวกับมังกร
เกมจากค่ายแคปคอม
วิดีโอเกมที่พัฒนาขึ้นในประเทศญี่ปุ่น
รายชื่อสายการบินในประเทศปากีสถาน

==สายการบินบินประจำ==
==สายการบินเช่าเหมาลำ==
==สายการบินขนส่งสินค้า==
รายชื่อสายการบินแบ่งตามประเทศ